Wesley So vant finalen. Foto: Lennart Ootes 
Magnus Carlsen endte på andreplass i VM. Foto: Lennart Ootes 
Jan Nepomnjasjtsjij i spill mot Wesley So. Foto: Lennart Ootes 
Jan Nepomnjasjtsjij fikk problemer i rokade, da han løftet tårnet før kongen, noe som ikke er lov. Han fikk to minutters tidsstraff, og rokaden ble omgjørt til kun flytting av tårn. So tillot remis, men Nepomnjasjtsjij klagde på dommeravgjørelsen etter kampen, og fikk medhold, slik at kampen ble spilt på nytt. Omspillet endte også med remis. Foto: Lennart Ootes 
**VM i fischersjakk 2019** er det første offisielle verdensmesterskapet i fischersjakk som blir arrangert. Mesterskapet startet 28. april 2019, med en online kvalifiseringsturnering, som gikk over flere runder. Sluttspillet, med semifinaler og finaler, blir arrangert fra 27. oktober til 2. november 2019 i Henie Onstad Kunstsenter på Høvik i Bærum. 

Magnus Carlsen var automatisk kvalifisert til sluttspillet i form av å være regjerende mester, da han vant det uoffisielle verdensmesterskapet i fischersjakk som ble arrangert i 2018. De tre andre som kvalifiserte seg til sluttspillet var Jan Nepomnjasjtsjij, Wesley So og Fabiano Caruana.

Pengepremier
------------

| Plass | Premie |
| --- | --- |
| **Vinner** | USD 125 000 |
| **2.** | USD 75 000 |
| **3.** | USD 50 000 |
| **4.** | USD 40 000 |
| **Kvartfinale** | USD 10 000 |

Kvalifiseringsrunder
--------------------

### Første kvalifiseringsrunde

Første kvalifiseringsrunde startet 28. april 2019, og var åpen for alle som ønsket å delta. Runden ble spilt på chess.com, der 32 grupper spilte som monradturnering med 9 runder. Spillerne hadde her 10 minutter spilletid pluss to sekunder pr trekk. De fem beste fra hver gruppe, til sammen 160 spillere, gikk videre til andre kvalifiseringsrunde. 

### Andre kvalifiseringsrunde

Andre kvalifiseringsrunde var åpen for de 160 spillerne som kvalifserte seg i første runde, samt spillere som er FIDE tittelholdere. Spillerne ble delt inn i 12 grupper, som spilte monradturnering med 8 runder. Tiden var igjen 10 minutter pluss to sekunder pr trekk. De sju beste fra hver gruppe, til sammen 84 spillere, gikk videre til tredje kvalifiseringsrunde. 

### Tredje kvalifiseringsrunde

De 84 spillerne ble delt inn i seks grupper med 14 i hver gruppe. I tillegg deltok to inviterte spillere i hver gruppe. Hver gruppe spilte utslagsturnering (cupspill), der to og to spillere spilte to partier mot hverandre, et med hver farge. Dersom de spilte uavgjort på disse to partiene måtte de spille to nye partier med kortere tid, og dersom det fortsatt ble uavgjort måtte de spille enda en runde med to partier, med enda kortere tid. Dersom det fortsatt var uavgjort ble runden avgjort med «Armageddon». 

Ingen av de største favorittene ble slått ut i denne runden, men bl.a. ble Jan-Krzysztof Duda, Sergej Karjakin, Aleksandr Grisjtsjuk og Leinier Domínguez slått ut av turneringen. Følgende seks spillere kvalifiserte seg til kvartfinalene: 

| Navn | Land | FIDE-rating |
| --- | --- | --- |
| Jan Nepomnjasjtsjij | RusslandRussland Russland | 2775 |
| Alireza Firouzja | Irans flagg Iran | 2685 |
| Vidit Gujrathi | IndiaIndia India | 2703 |
| Peter Svidler | RusslandRussland Russland | 2737 |
| Vladimir Fedosejev | RusslandRussland Russland | 2681 |
| Wesley So | USAUSA USA | 2763 |

I tillegg ble to spillere seedet inn i kvartfinalene; Fabiano Caruana, som tapte finalen i VM i sjakk 2018, og Hikaru Nakamura, som tapte finalen i det uoffisielle verdensmesterskapet i fischersjakk i 2018.

### Kvartfinaler

Kvartfinalene ble arrangert fra 4. til 6. oktober, med åtte spillere. Spillerne ble satt sammen i fire par. Hver match bestod av to partier klassisk sjakk, to partier hurtigsjakk og to partier lynsjakk. Seier i klassisk sjakk ga 3 poeng, hurtigsjakk 2 poeng og lynsjakk 1 poeng. Kun én match var uavgjort etter seks spill; Alireza Firouzja og Nepomnjasjtsjij spilte til 6-6, og måtte spille Armageddon for å avgjøre matchen. Nepomnjasjtsjij vant dette spillet. De fire som vant sine matcher gikk til sluttspillet (dag 3), mens de som tapte sine kamper møttes til et oppsamlingsheat på dag 2, der de to vinnerne gikk til sluttspillet på dag 3. 

Resultater:

#### Dag 1

|  |  |  |  |
| --- | --- | --- | --- |
| Russlands flagg Peter Svidler | 5 | **7** | USAs flagg **Fabiano Caruana** |
| USAs flagg Wesley So | 3 | **9** | USAs flagg **Hikaru Nakamura** |
| Russlands flagg **Vladimir Fedosejev** | **8** | 4 | Indias flagg Vidit Gujrathi |
| Irans flagg Alireza Firouzja | 6 | **7** | Russlands flagg **Jan Nepomnjasjtsjij** |

#### Dag 2 (oppsamlingsheat)

|  |  |  |  |
| --- | --- | --- | --- |
| Indias flagg Vidit Gujrathi | 4½ | **7½** | Irans flagg **Alireza Firouzja** |
| USAs flagg **Wesley So** | **6½** | 5½ | Russlands flagg Peter Svidler |

#### Dag 3

|  |  |  |  |
| --- | --- | --- | --- |
| Russlands flagg Vladimir Fedosejev | 5 | **7** | USAs flagg **Wesley So** |
| USAs flagg Hikaru Nakamura | 1½ | **6½** | USAs flagg **Fabiano Caruana** |
| Russlands flagg **Jan Nepomnjasjtsjij** | **6½** | 3½ | Irans flagg Alireza Firouzja |

Sluttspillmatchene Caruana - Nakamura og Nepomnjasjtsjij - Firouzja var over da en spiller nådde 6½ poeng. Matchen So - Fedosejev var også avgjort etter tredje parti, da So ledet 6½ - 1½, men de valgte likevel å spille de siste tre partiene, selv om de ikke hadde noe å si for resultatet.

Wesley So, Fabiano Caruana og Jan Nepomnjasjtsjij ble dermed kvalifisert til VM-finalen.

Semifinaler og finaler
----------------------

### Program

Alle tider er lokal tid (GMT+1): 

| Dato | Tid | Program |
| --- | --- | --- |
| **27. okt.** | 17:00 | Semifinaler; langsjakk, 2 partier |
| **28. okt.** | 17:30 | Semifinaler; langsjakk, 2 partier |
| **29. okt.** | 17:30 | Semifinaler; 4 partier hurtigsjakk og 4 partier lynsjakk Tiebreak (dersom behov) |
| **30. okt.** | - | Hviledag |
| **31. okt.** | 17:30 | Finaler; langsjakk, 2 partier |
| **1. nov.** | 17:30 | Finaler; langsjakk, 2 partier |
| **2. nov.** | 17:30 | Finaler; 4 partier hurtigsjakk og 4 partier lynsjakk Tiebreak (dersom behov) |

### Format

Partiene med langsjakk spilles med 45 minutter på de første 40 trekkene, deretter 15 minutter ekstra, men ingen ekstra tid gis pr trekk etter dette. Hurtigsjakk spilles med 15 minutter pluss 2 sekunder pr trekk. Lynsjakk spilles med 3 minutter pluss 2 sekunder pr trekk. Tiebreak spilles som armageddon med 5 minutter for hvit og 4 minutter for svart, der hvit må vinne - svart vinner dersom spillet ender i remis.

Semifinalene spilles som følger:

* Carlsen - Caruana
* So - Nepomnjasjtsjij

Førstemann som oppnår 12,5 poeng vinner sin semifinale, og går til finalen. Poengene i semifinalene tildeles som følger:

* Langsjakk: 3 poeng for seier, 1,5 poeng for remis, 0 poeng for tap
* Hurtigsjakk: 2 poeng for seier, 1 poeng for remis, 0 poeng for tap
* Lynsjakk: 1 poeng for seier, 0,5 poeng for remis, 0 poeng for tap

Finalene spilles tilsvarende semifinalene.

### Resultater

#### Semifinaler

##### Semifinale Carlsen - Caruana

VM i fischersjakk 2019 - semifinale|  | Rating | Klassisk sjakk ("langsjakk") | Hurtigsjakk | Lynsjakk | Poeng |
| --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| Norges flagg Magnus Carlsen (NOR) | 2876 | 0 | 3 | 3 | 1½ | 1 | 2 | 0 | 2 | Ikkenødvendig | **12,5** |
| USAs flagg Fabiano Caruana (USA) | 2812 | 3 | 0 | 0 | 1½ | 1 | 0 | 2 | 0 | **7,5** |

Magnus Carlsen vant semifinalen, og gikk dermed til finalen.

##### Semifinale So - Nepomnjasjtsjij

VM i fischersjakk 2019 - semifinale|  | Rating | Klassisk sjakk ("langsjakk") | Hurtigsjakk | Lynsjakk | Poeng |
| --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| USAs flagg Wesley So (USA) | 2767 | 1½ | 1½ | 3 | 3 | 1 | 2 | 1 | Ikkenødvendig | **13** |
| Russlands flagg Jan Nepomnjasjtsjij (RUS) | 2776 | 1½ | 1½ | 0 | 0 | 1 | 0 | 1 | **5** |

Wesley So vant semifinalen, og gikk dermed til finalen.

#### Finaler

##### Bronsefinale Caruana - Nepomnjasjtsjij

VM i fischersjakk 2019 - bronsefinale|  | Rating | Klassisk sjakk ("langsjakk") | Hurtigsjakk | Lynsjakk | Poeng |
| --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| USAs flagg Fabiano Caruana (USA) | 2812 | 3 | 0 | 0 | 1½ | 0 | 1 | 0 | Ikkenødvendig | **5½** |
| Russlands flagg Jan Nepomnjasjtsjij (RUS) | 2776 | 0 | 3 | 3 | 1½ | 2 | 1 | 2 | **12½** |

  

##### Finale Carlsen - So

VM i fischersjakk 2019 - finale|  | Rating | Klassisk sjakk ("langsjakk") | Hurtigsjakk | Lynsjakk | Poeng |
| --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| Norges flagg Magnus Carlsen (NOR) | 2876 | 1½ | 0 | 0 | 0 | 1 | 0 | Ikkenødvendig | **2½** |
| USAs flagg Wesley So (USA) | 2767 | 1½ | 3 | 3 | 3 | 1 | 2 | **13½** |

Referanser
----------

1. ↑  TV2.no - *Carlsen uoffisiell verdensmester i Fischer-sjakk*, besøkt 27. oktober 2019.
2. ↑  «Caruana, So, Nepomniachtchi Headed To World Fischer Random Semifinals». *chess.com*. Besøkt 28. oktober 2019.
3. ↑  Regulations for the 2019 FIDE World Fischer Random Chess Championship, besøkt 28. oktober 2019.

Eksterne lenker
---------------

* World Fischer Random Chess Championship 2019

| * v
* d
* r
Verdensmesterskapet i fischersjakk |
| --- |
| 
* Høvik 2019
* Reykjavík 2022

 | Sjakk |